Նունե Ավետիսյանը լոսանջելեսյան «Համայնապատկեր» գրական-մշակութային հանդեսի բարեկամների խորհրդի անդամ է. Ասել է թե` մեր հանդեսի լավագույն բարեկամներից մեկը: Նրա շնորհիվ է նաև, որ «Բարև» մշակութային հեռուստածրագիրն ու «Համայնապատկեր» գրական-մշակութային հանդեսը ոչ միայն բարեկամացել են այսօր, այլև «Բարև»-ի արծարծած գրական-մշակութային կարևորագույն և հրատապ հարցերն անմիջապես տեղ են գտնում «Համայնապատկեր»-ի էջերում` հրամցվելով մեր բազմահազարանոց լսարանին: «Բարև»-ի և «Համայնապատկեր»-ի փոխադարձ հյուրընկալությունները ոչ միայն հոգևոր սնունդ, այլև մշակութանպաստ ու կենարար ավիշ են ներարկում հայ համայնքի հայրենակարոտ սրտում` նրան ավելի կապելով Մայր Հայաստանի հետ, դառնալով Հայրենիք-Սփյուռք հոգևոր կամրջի զույգ կարոտած թևերը: